b'\n_START_ARTICLE_\nVojteh Hyb\xc3\xa1\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nHyb\xc3\xa1\xc5\xa1ek Vojteh je maturiral v Jind\xc5\x99ich\xc5\xafvem Hradcu na \xc4\x8ce\xc5\xa1kem, bogoslovje \xc5\xa1tudiral v Ljubljani in bil leta 1897 posve\xc4\x8den v duhovnika.. Slu\xc5\xbeboval je kot kaplan v Zagorju ob Savi, v Smledniku, Kranju in pri Sv. Jakobu v Ljubljani in bil 1908 nastavljen kot profesor glasbe v zavodu sv. Stanislava v \xc5\xa0entvidu pri Ljubljani. \xc5\xbde kot kaplan je veliko storil za razvoj na\xc5\xa1e glasbe, najve\xc4\x8d pa v zavodu sv. Stanislava, kjer je pou\xc4\x8deval petje (\xc5\xa1olsko in cerkveno), ter razne instrumente (violino, pihala, trobila). Poleg glasbenega delovanja je pisal tudi razne \xc4\x8dlanke v politi\xc4\x8dnih in strokovnih listih. Njegovi podlistki v Gorenjcu so iz\xc5\xa1li 1914 v Kranju kot posebna knji\xc5\xbeica pod naslovom Iz pti\xc4\x8djega \xc5\xbeivljenja (prirejeno po \xc4\x8de\xc5\xa1\xc4\x8dkem originalu). Leta 1919 je Leonova dru\xc5\xbeba izdala njegov prevod Baarove knjige pod naslovom Zadnja pravda (ponatis 1994), 1925 pa je iz\xc5\xa1el prevod Baarove knjige Kri\xc5\xbeev pot. Izdal je tudi Italijansko-slovenski-nem\xc5\xa1ki glasbeni slovar\xc4\x8dek (Lj. 1914).'